O‘zbekiston Respublikasi Oliy Majlisi Qonunchilik palatasi majlisining kun tartibi to‘g‘risida

O‘zbekiston Respublikasi Oliy Majlisining Qonunchilik palatasi qaror qiladi:
 O‘zbekiston Respublikasi Oliy Majlisi Qonunchilik palatasi majlisining quyidagi kun tartibi tasdiqlansin:
 1. “Faol investitsiyalar va ijtimoiy rivojlanish yili” Davlat dasturining 2019-yil uchinchi choragida bajarilishi yuzasidan O‘zbekiston Respublikasi Vazirlar Mahkamasining hisoboti to‘g‘risida. 
 2. O‘zbekiston Respublikasi madaniyat vaziri B. Sayfullayevga “Respublikamizdagi mavjud moddiy madaniy me’ros obyektlarini tiklash, saqlash hamda muhofaza qilish maqsadlari uchun O‘zbekiston Respublikasi Davlat budjetidan va davlat maqsadli jamg‘armalari budjetlaridan ajratilayotgan mablag‘lardan samarali foydalanish borasida olib borilayotgan ishlar to‘g‘risida” parlament so‘rovini yuborish haqida.
 3. O‘zbekiston Respublikasi oliy va o‘rta-maxsus ta’lim vaziri I. Majidovga “Vazirlik tasarrufidagi oliy ta’lim muassasalarida tahsil olayotganlarni talabalar turar joylari bilan ta’minlashni yanada yaxshilash borasida amalga oshirilayotgan ishlar to‘g‘risida” parlament so‘rovini yuborish haqida.
 4. O‘zbekiston Respublikasi axborot texnologiyalari va kommunikatsiyalarini rivojlantirish vaziri Sh.M. Sadikovga “Erkin iqtisodiy zonalarda zamonaviy axborot-kommunikatsiya texnologiyalarini ishlab chiqarish borasida amalga oshirilayotgan ishlar va bu sohadagi mavjud muammolarni bartaraf etish bo‘yicha ko‘rilayotgan choralar to‘g‘risida” parlament so‘rovini yuborish haqida.
 5. O‘zbekiston Respublikasi sog‘liqni saqlash vaziri A. Shadmanovga “Tibbiy xizmatlar ko‘rsatish sifatini yaxshilash va ularning ko‘lamini kengaytirish maqsadida davolash-profilaktika muassasalarini jihozlash yuzasidan ko‘rilayotgan chora-tadbirlar to‘g‘risida” parlament so‘rovini yuborish haqida.
 6. O‘zbekiston Respublikasi sog‘liqni saqlash vaziri A. Shadmanovga “Tibbiyot sohasida xususiy sektor ulushini yanada oshirish, uning rivojlanishiga ko‘maklashish hamda sohaga xorijiy investitsiyalarni jalb qilish yuzasidan amalga oshirilayotgan ishlar to‘g‘risida” parlament so‘rovini yuborish haqida.